| Panonski RusiniRusini |
| --- |
|  |
| Ukupna populacija: | **16.182** (2011) |
| Populacija: |  Srbija (uglavnom Vojvodina) - 14.246 (2011), Hrvatska - 1.936 (2011) |
| Jezik: | srpski, hrvatski i panonskorusinski |
| Religija: | grkokatoličanstvo, pravoslavlje |
| Etnička grupa: | Rusini |

Rusinska naselja u Vojvodini
**Panonski Rusini** ili samo **Rusini**, su narod slovenskog porekla, koji pretežno živi u Srbiji (srpskoj pokrajini Vojvodini, u kojoj je njihov jezik jedan od 6 službenih jezika) i manjim delom u istočnoj Hrvatskoj (Srem, Slavonija). Jezik ovih Rusina se govori uglavnom na ovim prostorima, a istorijski je nastao u karpatskom arealu, gde se seku izoglose istočnoslovenskih i zapadnoslovenskih jezika. Prema jednom mišljenju, ovaj jezik se svrstava u zapadnoslovenske jezike i sličan je slovačkom jeziku, dok je, prema drugom mišljenju on dijalekat književnog ukrajinskog jezika.

Geografija
----------

U Srbiji, Rusini čine najveći deo stanovništva u naseljima Ruski Krstur, Kucura i Bikić Do. U Hrvatskoj čine većinu u naseljima Petrovci i Mikluševci. Kulturni centar Rusina u Vojvodini je Ruski Krstur.

Pored toga, Rusina u značajnijem broju ima i u Novom Sadu, Đurđevu, Vrbasu, Šidu, Berkasovu i Bačincima.

* Rusini i Ukrajinci u Vojvodini, 1948.Rusini i Ukrajinci u Vojvodini, 1948.
* Rusini i Ukrajinci u Vojvodini, 1961.Rusini i Ukrajinci u Vojvodini, 1961.

Populacija
----------

Kretanje broja Rusina u Vojvodini prema različitim popisima:

* 1948: 22.077
* 1953: 23.038
* 1961: 24.548
* 1971: 20.109
* 1981: 19.305
* 1991: 17.652
* 2002: 15.626
* 2011: 13.928

Istorija
--------

Rusinsko etničko područje na Karpatima
Grkokatolici u Vojvodini 1931.
Preci Rusina bili su pravoslavne vere. Krajem 16. veka, katolički jezuiti su vodili propagandu i agitaciju među pravoslavnim vernicima Podkarpatske Rusije da se priključe uniji. 1590. godine. tri pravoslavna episkopa su donela odluku o priključenju Katoličkoj crkvi. Jezuiti su nakon početnih uspeha, pokrenuli kampanju zavađanja i terora nad pravoslavnim vernicima i sveštenicima Podkarpatske Rusije. U tim uslovima, pravoslavni mitropolit Podkarpatske Rusije, Ragoza, se službeno izjasnio za priključenje Pravoslavne crkve Katoličkoj. S obzirom na otpor pravoslavnog stanovništva, proces širenja unije u Podkarpatskoj Rusiji trajao je dugo, od 1590. do 1665. godine, a nastavio se čak i do 18. veka. 

Rusini su se na područje današnje Vojvodine naselili u 18. veku (1750-1784), a potiču iz kraja koji su sami nazivali "Hornjica" (u značenju "gornji predeo"), odnosno sa prostora ispod Karpata i Karpata. Rusinski etnički prostori na Karpatima danas su administrativno podeljeni između Ukrajine, Slovačke, Poljske i Rumunije. Rusini su naseljeni u nekoliko naselja u Bačkoj (Doroslovu, Kulpinu, Krsturu, Kucuri, Kuli i Novom Sadu) i Sremu (Petrovcima, Mikluševcima, Bačincima i Šidu). 

Pored Rusina grkokatolika, na područje današnje Vojvodine su se doseljavali i pravoslavni Rusini. U Velikom Krsturu je 1757. godine bilo 27,3% domova pravoslavne veroispovesti.

Ime i identitet
---------------

Pored ovog imena, Rusini se u istorijskim dokumentima pominju i pod imenima **Ruteni** i **Malorusi**. Postoje takođe i Rusini u Ukrajini, čiji jezik spada u grupu istočnoslovenskih jezika i sličan je ukrajinskom. Vojvođanski Rusini su u Srbiji priznati kao posebna nacija, ali ih neki smatraju delom ukrajinskih Rusina, koje opet neki smatraju delom ukrajinskog naroda. Međutim, za razliku od Ukrajinaca i ukrajinskih Rusina, koji govore istočnoslovenske jezike, Rusini u Vojvodini govore jezik, koji se može klasifikovati kao zapadnoslovenski.

Jezik
-----

Opštine Vojvodine u kojima je rusinski jezik u službenoj upotrebi
Rusinski jezik je jedan od 6 službenih jezika AP Vojvodine. Na lokalnom nivou, rusinski je u službenoj upotrebi u opštinama Kula, Vrbas, Šid, Bačka Topola i Žabalj, kao i u Gradu Novom Sadu.

Religija
--------

Rusini su pretežno grkokatoličke veroispovesti. Manjim delom su pravoslavni.

* Rusinska crkva u Ruskom KrsturuRusinska crkva u Ruskom Krsturu
* Rusinska crkva u KucuriRusinska crkva u Kucuri
* Rusinska crkva u Novom SaduRusinska crkva u Novom Sadu

Vidi još
--------

* Rusini
* Zapadnorusinski jezik

Izvori
------

1. ↑  „Archive copy". Arhivirano iz originala na datum 2014-02-26. Pristupljeno 2015-02-16.
2. ↑
3. ↑
4. ↑
5. ↑

Literatura
----------

* Ramač, Яnko. Kratka istoriя Rusnacoh. Novi Sad: Grekokatolїcka parohiя Sv. Petra i Pavla, 1993
* Žiroš, Miron. Bačvansko-srimski Rusnaci doma i u švece (1745–1991) tom 1 - 5. Novi Sad: Grekokatolїckaparohiя Sv. Petra i Pavla 1997 - 2003
* Laboš, Fedor "Istoriя Rusinoh Bački, Srimu i Slavoniї 1745-1918", Novi Sad, 1978
* Ranko Bugarski, Jezici, Novi Sad, 1996.
* Stevan Konstantinović, Priče o Rusinima, Šid, 1995.
* Vladimir Kirda Bolhorves, Na debelom ledu, Beograd, 1996.
* Vladimir Biljna, Rusini u Vojvodini, Novi Sad, 1987.
* Borislav Jankulov, Pregled kolonizacije Vojvodine u 18. i 19. veku, Novi Sad - Pančevo, 2003.

Spoljašnje veze
---------------

* Rusini u Srbiji
* Rusini u Hrvatskoj Arhivirano 2007-06-21 na Wayback Machine-u
* Ruski Kerestur
* Ruski Krstur Arhivirano 2010-11-27 na Wayback Machine-u

| * p
* r
* u
Etničke grupe Vojvodine |
| --- |
| Albanci • Aškalije • Bošnjaci • Bugari • Bunjevci • Vlasi • Goranci • Grci • Egipćani • Kinezi • Jevreji • Jugosloveni • Mađari • Makedonci • Muslimani • Nemci • Poljaci • Romi • Rumuni • Rusini • Slovaci • Slovenci • Srbi • Ukrajinci • Hrvati • Crnogorci • Česi • Šokci |